יעקב אפשטיין (רב)

הרב יעקב אפשטיין (נולד ב-1954) הוא חוקר תורני במכון התורה והארץ. עורך ספרי השו"ת של הרב יעקב אריאל. מחבר סדרת השו"ת חבל נחלתו.

ביוגרפיה ופעילות
נולד וגדל בקיבוץ סעד. אביו חיים מנחם היה בנו של פרופ' יעקב נחום אפשטיין. למד בבית הספר היסודי דעת ובבית הספר התיכון בקבוצת יבנה. למד בישיבת מרכז הרב והיה תלמידם של הרב צבי יהודה קוק והרב אברהם אלקנה כהנא שפירא. שירת בחטיבת גולני כקצין.

שימש לתקופה כר"מ בישיבת אורות הנגב שבמושב בית הגדי בראשות הרב שמחה שטטנר.

הרב אפשטיין הוא חוקר תורני, עורך ספרים במסגרת מכון התורה והארץ ובאופן פרטי. במסגרת עבודתו ערך את "באהלה של תורה", סדרת ספרי שו"ת בחמישה חלקים מאת הרב יעקב אריאל. כן היה מעורכי המהדורות החדשות של ספרי הראי"ה "שבת הארץ" (על הלכות שמיטה) ו"חוקות הארץ" על הלכות כלאים.

גולת הכותרת של חיבוריו היא סדרת ספרי השו"ת חבל נחלתו, עשרים ושישה כרכים בהם מחקרים ושאלות בהלכה בעניינים שונים. הסכמות לספריו קיבל מרבותיו, הרבנים אברהם אלקנה כהנא שפירא, יעקב אריאל, אביגדור נבנצל ודב ליאור. בספריו מביא הרב אפשטיין מאות פסקי הלכות מאת רבנים אלה, בע"פ ובכתב.

פרסם במהלך השנים מאמרים רבים בכתבי העת תחומין, התורה והארץ, צוהר, אמונת עתיך ועוד. כמו כן ערך ספר לזכר גוש קטיף ובו עשרות מאמרים של רבני ותושבי המקום.

בשנת 2022 זכה בפרס כץ ליישום ההלכה בחיים המודרניים.

חיים אישיים 
בעבר התגורר במושב קשת ובעצמונה שבגוש קטיף. כיום מתגורר ביישוב שומריה. דודתו היא אלמנתו של הרב חיים דרוקמן.

קישורים חיצוניים

 ביוגרפיה מתוך אתר מכון התורה והארץ
 
 מאות מאמרים ושאלות ותשובות מתוך אתר מכון התורה והארץ

הערות שוליים

רבני הציונות הדתית בישראל
גוש קטיף: רבנים
מחברי ספרי שו"ת ישראלים
מהדירי ספרות תורנית
בוגרי ישיבת מרכז הרב
תלמידי הרב אברהם אלקנה שפירא
שומריה: אישים
תלמידי הרצי"ה קוק
רבני מכון התורה והארץ
סעד (קיבוץ): אישים
קשת: אישים
בני עצמון: אישים
ישראלים שנולדו ב-1954
זוכי פרס כץ